cyanic-selkie/wikianc huggingface dataset:
Crozetøyane
Historie
Frankrike styrte opphavleg øyane som eit område inn under Madagaskar, men dei vart så ein del av Dei franske sørområda i 1955. I 1938 vart Crozetøyane erklært eit naturreservat. I 1961 vart den første forskingsstasjonen oppretta, men det var først i 1963 at den permanente stasjonen Alfred Faure opna ved Port Alfred på Île de la Possession (begge kalla opp etter den første leiaren for stasjonen). Stasjonen er bemanna av 18 til 30 menneske (avhengig av årstida) og gjer meteorologiske, biologiske og geologiske undersøkingar, driv ein seismograf og ein geomagnetisk observatorium (IAGA code: CZT).
Nils Trondsson Thune
Nils Trondsson Thune var ein gardbrukar og stortingsmann frå Vang i Oppland. Helge N. Thune var sonen hans.
Thune tok over farsgarden Tune i 1855. Sidan var han gardbrukar der til han døydde. Han var medlem av heradsstyret i Vang frå 1862, og vart omgåande vald til ordførar. Dette ombodet hadde han til 1877, same året som han trekte seg frå forlikskommisjonen etter sju års teneste.
Thune representerte Kristians amt på Stortinget 1871-76. Åra 1871-74 var han medlem av justiskomite nr 2, 1875-76 av justiskomiteen. Thune vart hausten 1879 vald til 2. representant til Stortinget frå valkrinsen sin. Før året var omme, døydde han på garden sin i Vang.
George Murray
George Murray er ein amerikansk bassgitarist som er mest kjend for tida han spelte med David Bowie som ein del av det faste bandet hans (i lag med Dennis Davis og Carlos Alomar), på fleire album i 1970-åra.
Utvald diskografi
Weldon Irvine
David Bowie
Iggy Pop
Jerry Harrison
Marianne Aasen
Marianne Aasen er ein norsk politikar frå Arbeidarpartiet. Ho hadde sete på Stortinget for Akershus fylke frå 2005 til 2017.
Aasen er cand. polit. med hovudfag i statsvitskap frå 1994, i tillegg til historie grunnfag og sosialøkonomi mellomfag. Ho arbeidde som journalist for A-pressen frå 1991 til 1995. Frå 1995 til 1996 var ho politisk rådgjevar for Sylvia Brustad.
Frå 1998 til 2000 var Aasen informasjonssjef i Europarørsla. Ho var leiar for Europarørsla i Asker frå 2003 til 2004. I Regjeringa Stoltenberg I, frå 30. mars 2000 til 19. oktober 2001, var Aasen politisk rådgjevar i Kommunal- og regionaldepartementet. Ho var politisk rådgjevar for stortingsgruppa til Arbeidarpartiet frå 2001 til 2005. I 2005 vart ho vald inn på Stortinget frå Akershus, og vart seinare vald på nytt i 2009 og 2013.
Ho er busett i Asker og var tidlegare gift med sjakkspelaren Simen Agdestein.
Alessandro Mahmoud
Alessandro Mahmoud, kjend under artistnamnet Mahmood, er ein italiensk songar og låtskrivar av egyptisk-sardinsk opphav. Han vann den største musikktevlinga i Italia, San Remo-festivalen, i 2019, med songen «Soldi», og han representerte Italia i Eurovision Song Contest 2019 i Tel Aviv i Israel. I 2022 vann han Sanremo-festivalen på ny saman med Blanco og låten «Brividi», og dei representerte Italia på heimebane i Eurovision Song Contest i Torino.
Bakgrunn
Alessandro Mahmoud vart fødd i Milano i 1992 av ei italiensk mor og ein egyptisk far. Han dukka fyrste gongen opp i offentlegheita i 2012, då han deltok i den sjette sesongen av italienske X Factor.
2016–2020: Sanremo og Eurovision Song Contest
I 2016 deltok Mahmood i nykommer-klassa i San Remo-festivalen med songen «Dimentica», og i november 2018 gav han ut EP-en Gioventù bruciata. Med same låt vann han tevlinga Sanremo Giovani 2018, som vart arrangert 21. desember 2018. Sigeren sikra han ein plass i den 69. utgåva av Sanremo-festivalen, som vart arrangert i byen Sanremo i februar 2019.
Sigeren i Sanremo-festivalen var likevel ikkje utan kontroversar, sidan andreplassen Ultimo og songen «I tuoi particolari» fekk klart flest telefonrøyster. Mahmoood fekk flest jurystemmer og vann tevlinga samanlagt. Etter sigeren gjekk den italienske visestatsministeren og Lega Nord-leiaren Matteo Salvini ut på Twitter og sa han heller ville ha Ultimo som vinnar. Politiske kommentatorar meinte utspelet òg var retta mot den etniske bakgrunnen til Mahmood.
Gjennom sigeren i Sanremo-festivalen vart Mahmood tilboden oppdraget med å representere Italia i Eurovision Song Contest 2019 i Israel. Mahmood takka ja til tilbodet og deltok med «Soldi» i finalen laurdag 18. mai 2019 i Expo Tel Aviv. Der hadde han startnummer 22 og enda til slutt på ein andreplass bak Nederland.
2020–: Nytt album og Sanremo-seier
Den 11. juni 2021 slapp Mahmood oppfølgjaralbumet Ghettolimpo. I forkant av utgjevinga gav han ut fem låtar: «Rapide», «Dorado» (i samarbeid med den italienske rapparen Sfera Ebbasta og den kolombianske songaren Feid), «Inuyasha»,«Zero» og «Klan».
I 2022 deltok Mahmood i Sanremo-festivalen for tredje gong, denne gongen saman med rapparen Blanco og songen «Brividi». Songen gjekk rett til topps på den italienske singellista og sette ny strøymerekord for Spotify i Italia. Songen vekte også merksemd siden han handlar om homofil kjærleik. Duoen vann Sanremo-festivalen laurdag 5. februar 2022, og takka ja til å representere Italia i Eurovision Song Contest 2022 på heimebane i Torino. Som eit av dei fem store landa og vertsnasjon var Italia direktekvalifisert til finalen laurdag 14. mai. Der enda det på sjetteplass, det beste resultatet til ein vertsnasjon sidan femteplassen til Sverige i 2016.
Musikalsk innverknad og karriere
Mahmood har skildra musikken sin som «marokkansk pop». «Soldi», som er ein sjølvbiografisk song om hans eigen «ukonvensjonelle familie», har også ei setning på arabisk. Mahmood er halvt egyptisk, men Mahmood snakkar ikkje sjølv arabisk. Hans fyrste musikalske minne var då han høyrde på arabisk musikk saman med far sin, før faren forlet familien. Då han vaks opp, høyrde han også på italienske artistar som Lucio Battisti, Lucio Dalla og Paolo Conte. Mora er frå Sardinia, og han reknar seg sjølv som tett knytta til sardinsk kultur og folkeminne, som har inspirert fleire av songane hans. Som låtskrivar har Mahmood skrive songar for artister som Elodie, Michele Bravi og Marco Mengoni, som representerte Italia i Eurovision Song Contest 2013 i Malmö.
Mahmood har trekt fram den amerikanske songaren Frank Ocean som sin største påverknad, og omtalar musikken til Ocean som «veldig fri og der alle kan identifisere seg – homofile eller hetero – fordi det vesentlege er personen og energien dei overfører, og ikkje seksuell legning.» Andre favorittartistar er Beyoncé, Travis Scott, Jazmine Sullivan, Rosalía og SZA.
Kfar HaNagid
Kfar HaNagid (hebraisk skrift כְּפַר הַנָּגִיד, tyder 'Fyrstedalen') er ein moshav sentralt i Israel. Han ligg på kystsletta kring 20 km sør for Tel Aviv og nord for Yavne og høyrer til Gan Raveh regionale kommune. I 2006 hadde han eit folketal på 958.
Moshaven vart grunnlagd i 1949 av immigrantar frå Bulgaria, og vart kalla opp etter Samuel HaNagid. I følgje Benny Morris, vart moshaven grunnlagd på landområdet til den avfolka palestinsk-arabiske landsbyen Al-Qubayba, men Walid Khalidi skriv at han berre ligg nær Al-Qubayba og at Kfar HaNagid ligg på landområdet til Yibna.
Sunnfjord sorenskriveri
Sunnfjord sorenskriveri var eit av fire sorenskrivarembete i Sogn og Fjordane fylke. Embetet vart oppretta i 1625 og bestod då av skipreida Askvoll, Ytre Dale, Indre Dale, Førde, Jølster og Brandsø.
Ilk
Ein ilk, ilke eller bunion (latin hallux valgus) er ein utvokster av knokkel og vev i leden mellom foten og stortåi. Ilkar kjem til av di stortåa sit skeivt, vanleg som fylgja av rangstilling i fot og legg. Dette kan vera medfødt, til dømes ved at tverrkvelvingen under framfoten er nedsigen, eller koma på grunn av bruk av tronge skor.
Sunnfjord sorenskriveri
Ved kongeleg resolusjon av 9. juni 1821 vart Svanø birkedommerembete (oppretta 1685) ein del av sorenskriveriet. Ved kongelig resolusjon av 20. november 1869 vart Bremanger prestegjeld skilt ut frå Brandsø tinglag for å utgjere eit eiget, Bremanger tinglag.
CFE-avtalen
CFE-avtalen (engelsk Treaty on Conventional Armed Forces in Europe) er ein nedrustingsavtale frå 1990 som vart freista inngått mellom dåverande Warszawapakta og NATO-landa. Avtalen vart underteikna den 19. november 1990 i Paris av dei 22 medlemane av NATO og Warszawapakta, og trødde i kraft i 1992. Warszawapakta vart oppløyst 1. juli 1991, før avtalen skulle setjast i verk.
Sde Trumot
Sde Trumot (hebraisk שְׂדֵי תְרוּמוֹת) er ein moshav i Beit She'an-dalen nord i Israel. Han ligg kring 7 km sør for Beit She'an og hovudveg 90 passerer gjennom. Han ligg i Emeq ha-Ma'ajanot regionale kommune.
CFE-avtalen
CFE-avtalen er den mest omfattande nedrustningsavtalen som nokon gong er inngått. Hovudhensikta med avtalen var å få redusert slagkraft for konvensjonelle våpensystem. Det vart sett opp maksimumstal for kvar våpentype for kvar av aust-vest-sidene, og ved fristen for gjennomføring av avtalen i 1995 var reduksjonane praktisk talt gjennomførte. Eit stort tal stridsvogner, pansra kampvogner, artilleriskyts, kampfly og kamphelikopter vart destruerte. Avtalen inneheld òg regler om inspeksjon og kontroll.
Avtalen gjeld for konvensjonelle våpen i Europa frå Atlanterhavet til Uralfjella. Det er eit ufråvikeleg krav at materielltaka skal overhaldast. Medlemslanda skal haldast rettidig informert om mengda av avtalerelatert materiell og plasseringa av materiellet. Avtalen gjev rett og plikt til å gjennomføra og ta imot ei mengd inspeksjonar og/eller evalueringar av militære avdelingar.
Sde Trumot
Moshaven er ein av fire moshavar i «Bikurah»-blokka. Dei andre er Revaya, Rechov og Tel Teomim, som alle ligg i nærleiken.
Sunnfjord sorenskriveri
Ved kongeleg resolusjon av 2. september 1899, med verknad frå 1. januar 1901, vart Førde tinglag delt i to; Førde og Naustdal.
CFE-avtalen
Historie
Forhandlingane før avtalen starta i 1989 etter at MBFR-forhandlingane om MBFR - Gjensidige og balanserte styrkereduksjoner vart avslutta utan avtale. Arbeidet med avtalen vart i 1990-åra ført vidare av KSSE (OSSE) og samarbeidsorganet mellom NATO og den tidligare Warszawapakta, NACC. Etter Sovjetunionen vart oppløyst klaga Russland over skeiv styrkefordeling og kravde derfor endringar i avtalen.
Sde Trumot
Dei første innbyggjarar arbeidde med jordbruk og kvegdrift. I dag driv somme av dei moderne jordbruk med drivhus og andre teknologiar.
Sunnfjord sorenskriveri
Ved kongeleg resolusjon av 22. juni 1922 vart handelsregisterforretningane i ladestaden Florø frå 1. juli same år lagt til Sunnfjord sorenskriveri.
CFE-avtalen
Historie
Forhandlingane om å tilpassa CFE-avtalen til nye tryggingspolitiske rammer i Europa resulterte i at «Tilpassing av CFE-avtalen» vart underteikna under OSSE-toppmøtet i Istanbul i 1999. Russland har ratifisert den, men dei andre partane har ikkje ratifisert fordi Russland ikkje har halde dei såkalla «Istanbul-pliktene» som gjaldt tilbaketrekking av styrkar frå Georgia og Moldova.
Ilk
Ilkar kan gjera særs vondt, særleg når ein går med skor. Dette råkar helst eldre folk, mest koner på grunn av dårleg samsvar mellom føter og skokultur. Vanlegaste skorten ved skorne i høve til føtene er:
Sunnfjord sorenskriveri
I 2002 skifta embetet namn til Sunnfjord tingrett. Frå 1. januar 2005 vart Sunnfjord tingrett slått saman med Nordfjord sorenskriveri og dei vestre kommunane i Ytre Sogn sorenskriveri til Fjordane tingrett.
Sorenskrivaren i Sunnfjord haldt til i Førde frå 1852, men hadde òg sete der i perioden 1727-1745. Han har og hatt tilhald på Fure, Dale og i Åfjorden.
Arkivet
Arkivet til Sunnfjord sorenskriveri er avlevert til Statsarkivet i Bergen, og strekker seg frå 1663 og fram til ca. 1980. I arkivet kan ein mellom anna finne materiale vedrørande tinglysing, skifte, rettargang, firma- og handelsregistrering og auksjonar.
CFE-avtalen
Status
I 2007 annonserte Russland at dei mellombels trekte si deltaking i avtalen med verknad frå 12. desember 2007. Etter at Barack Obama overtok som president har USA prøvd å gjenopplive avtalen gjennom forhandlingar med Russland, men forhandlingane har stranda sidan 2011. I 2015 annonserte Russland at dei trekte seg heilt frå deltaking, med grunngjevinga at NATO de facto hadde brote han.
Sde Trumot
Den 19. juni 2003 førte eit sjølvmordsåtak i moshaven til at butikkeigaren Avner Mordechai vart drepen.
Plays Live
«Plays Live»-opptaka vart spelte inn ved:
Albumet inneheldt ein song som tidlegare ikkje var gjeve ut, «I Go Swimming», som vart spelt ein del på radio og nådde salslista i USA i 1983. Songen vart første gong spelt av Gabriel under verdsturneen hans i 1980 etter det tredje albumet). «I Don't Remember» vart gjeve ut som singel med tilhøyrande musikkvideo.
CFE-avtalen
Forvalting i Noreg
Avtalen vert forvalta i Noreg av Rustningskontrollseksjonen (RKS) i Forsvaret på vegne av Forsvarsdepartementet og Utanriksdepartementet.
Tel Te'omim
Tel Te'omim (hebraisk תֵּל תְּאוֹמִים) er ein fellesbusetnad i Beit She'an-dalen nord i Israel. Han ligg kring 6 km sør for Beit She'an, like aust for veg 90 og høyrer til Emeq ha-Ma'ajanot regionale kommune. I 2006 hadde han eit folketal på 362.
Historie
Landsbyen vart grunnlagd i 1982 som ei utviding av tre andre moshavim i nærleiken: Revaya, Rehov og Sde Trumot. I lag utgjer desse busetjingane i «Bikurah». Folkesetnaden i Tel Te'omim er hovudsakleg folk som budde i dei tre andre moshavim.
Set Me Free av Eden Alene
«Set Me Free» (norsk 'set meg fri') er ein israelsk song frå 2021 med songaren Eden Alene. Songen er skriven av Amit Mordechai, Ido Netzer, Noam Zaltin og Ron Carm. «Set Me Free» vann den israelske songtevlinga HaShir Shelanu L'Eurovizion 25. januar 2021 og var det israelske bidraget i Eurovision Song Contest 2021 i Rotterdam i Nederland.
Eurovision Song Contest
Alene skulle ha representerert Israel i Eurovision Song Contest 2020 etter å ha vunne tevlinga HaShir HaBa L'Eurovizion i mars 2020, men Eurovision Song Contest vart avlyst på grunn av koronaviruspandemien. I staden vedtok den israelske kringkastaren Israels offentlege kringkastingsselskap at Alene skulle representere Israel i Eurovision Song Contest 2021. Ho framførte tre låtar under den israelske songtevlinga HaShir Shelanu L'Eurovizion på Kan 11 måndag 25. januar 2021. «Set Me Free» fekk klårt flest telefonrøyster med 71,3 prosent av røystene. Songen vart dimed kåra til det israelske bidraget til Eurovision Song Contest i Rotterdam i Nederland i mai 2021.
Israel deltok i den fyrste semifinalen tysdag 18. mai 2021 og vart nummer 5 med 192 poeng. Som eit av dei ti beste bidraga i semifinalen, kvalifiserte «Set Me Free» seg til finalen laurdag 22. mai. I finalen var songen det tredje bidraget ut på scena av 26 deltakarar. Til slutt enda «Set Me Free» på 17. plass med 93 poeng.
Cocosplata
Cocos-plata er ei jordskorpeplate under Stillehavet utanfor Sentral-Amerika. Ho har namn etter Kokosøya, som ligg på henne. Cocos-plata blei danna for rundt 23 millionar år sidan då Farallon-plata gjekk i to, noko som også danna Nazcaplata. Cocos-plata sprakk også vidare i to stykke, noko som skapte den vesle Rivera-plata. Cocos-plata grensar til fleire andre plater. I nordaust ligg den nordamerikanske plata og den karibiske plata. I vest ligg Stillehavsplata og i sør Nazcaplata.
Simen Ivarsson Fliflet
Fliflet var son av ein lensmann og gardbrukar på Smestad i Fåberg. Sjølv var han kontorist hos futen på Toten i tre år. Frå 1821 var gardbrukar på Hersaug i Ringsaker. Han var ordførar i Ringsaker 1839-43 og sidan medlem av heradsstyret 1853-57 og frå 1859. Også medlem av forlikskommisjonen i fleire år. Han var 4. representant for Hedemarkens amt på Stortinget 1836 og på omframstortinget 1836-37. Medlem av næringskomiteen.
Fliflet døydde på garden sin i Ringsaker i 1861.
Corno dei Tre Signori
Fjellet ligg aust for Gaviapasset og var fram til 1860-åra eit strategisk viktig punkt. Namnet Corno dei Tre Signori, norsk Hornet til dei tre herrane, fekk fjelltoppen i det 19. hundreåret då grensa mellom republikkane Venezia og Graubünden, samt erkebispedømmet Trient møttest her.
Corno dei Tre Signori har ei symmetrisk form, med markante eggar i alle fire himmelretningane. Frå Gaviapasset er fjelltoppen eit enkelt og greitt turmål.
Fjelltoppen vart kliven fyrste gongen den 11. august 1876 av P. Damiani, G. Duina og F. Gamba over skardet Bocchetta Corno dei Tre Signori og vidare opp langs søregga.
Sound + Vision
Innhald
Sound + Vision vart opphavleg planlagt i januar 1988 som eit tilbakeskuande samling, liknande Bob Dylan sitt Biograph og Eric Clapton sitt Crossroads, og dette lanserte den komande kampanjen til Rykodisc om å gje ut alle albuma til Bowie frå 1969 til 1980 på ny. Boksen var hovudsakleg basert på setlista til Serious Moonlight-turneen, og inneheld få av dei største hittane til Bowie i den originale forma si, og fokuserte heller på demoar, konsertopptak og til og med ein tysk vokalversjon av «"Heroes"» («Helden»). Desse «sjeldne» originale inkluderte singelversjonen av «Wild Eyed Boy from Freecloud» og «Rebel Rebel», og dei ikkje tidlegare utgjevne studioopptaka «London Bye Ta-Ta», «1984/Dodo», «After Today» og «It's Hard to Be a Saint in the City» — som alle var eksklusive for denne boksen.
Prisar
Samlinga vann Grammyprisen i 1990 for beste albuminnpakning. Rolling Stone sa at plateboksen «stod over resten [av plateboksane frå 1989]]» og kalla utgjevinga ein «lovande bodbringar» for dei komande nyutgjevingane av katalogen til Bowie på Rykodisc, som Bowie marknadsførte med ein verdsturné.
Utgåver
Det finst to hovudutgåver av boksen, kvar med sine originale vversjonar og ein nyutgjeven versjon:
Innhald
Alle songar skrivne av David Bowie, utanom der andre er nemnde.
2003-utgåva (CD: EMI / 5945112)
Alle songar skrivne av David Bowie, bortset frå der andre er nemnde. Songane som er forskjellige frå den originale Sound + Vision-boksen eller nye for denne boksen er merka med *.
Île de la Possession
Île de la Possession er ei øy i dei subantarktiske Crozetøyane. Med eit areal på 150 km² er ho den største øya i gruppa og den einaste som er busett. Administrativt er ho ein del av Dei franske sørterritoria. Ho er ein viktig hekkestad for sjøfuglar.
Skildring
Île de la Possession ligg aust i øygruppa, kring 20 km vest for Île de l'Est (Austøya). Ho har eit kupert, landskap med fjell og djupe bredalar. Kystområda og dalane er dekte av urteplante ein finn i Subantarktis. Øya er busett av mannskapet på forskingsstasjonen Alfred Faure på austenden av øya, med minst 20 menneske til ei kvar tid.
Viktig fugleområde
Øya har status som viktig fugleområde (IBA) av BirdLife International som ein hekkestad for minst 26 artar sjøfuglar. Dei største koloniane er av kongepingvin, nordleg klippehopparpingvin, gulltoppingvin, vandrealbatross, sotalbatross og gråalbatross, nordkjempepetrell, marionkvalfugl, kergulenpetrell, silkepetrell og kortnebbdukkpetrell. Andre fuglar som i mindre grad hekkar på øyane er sørkjempepetrell, gråhovudalbatross og kerguelenterne. blåaugd skarv, maskeslirenebb og kerguelenand. Dei mindre fuglane hekkar berre i høgda på grunn av faren for at rotter tek egga deira.
Helene Bergsholm
Helene Naustdal Bergsholm er ein norsk skodespelar frå Førde i Sogn og Fjordane. Ho hadde hovudrolla i ungdomsfilmen Få meg på for faen frå 2011.
Bergsholm hadde si første skodespelarrolle nokonsinne i Få meg på for faen, som er basert på romanen til Olaug Nilssen med same namn. For innsatsen blei ho nominert til Amandaprisen for beste kvinnelege skodespelar. Ho vann ikkje prisen, men sjølve filmen blei kåra til beste film det året
Rydsgård
Rydsgård er ein tettstad i Skurups kommun i Skåne län i Sverige. I 2005 hadde tettstaden 1 301 innbyggjarar.
Turn-VM 1992
'''Den 27. verdsmeisterskapen i turning''' vart avvikla i Paris i Frankrike dagane frå 14. til 19. oktober 1992. Mangekamp og lagtevling stod ikkje på programmet. Meisterskapen omfatta såleis seks apparat-tevlingar for menn og fire for kvinner. Tevlingane gjekk føre seg i tre omgangar: fyrst ein omgang for alle påmelde, deretter ein omgang med 16 kvalifiserte, før den avsluttande finalen med dei ni best turarnane.
Bom
<br style="clear:both;" />
Frittståande
<br style="clear:both;" />
Hopp
<br style="clear:both;" />
Skranke
<br style="clear:both;" />
Tujmazy
Tujmazy (russisk Туймазы́) er ein by i Republikken Basjkortostan i Russland med om lag 65 000 innbyggjarar. Han ligg 160 km vest for Ufa.
Byen ligg sentralt i Bugulma-Belebejevskoj-åsane ved breidda av elva Usen. Byen vart grunnlagd i 1912 langs jernbanelinja Samara-Ufa-Tsjeljabinsk. Byen er i dag eit trafikknutepunkt. og eit økonomisk senter.
Camargue
Camargue er eit landområde i Frankrike som ligg sør for byen Arles, mellom Middelhavet og dei to hovudløpa til deltaet til elva Rhônes. Den austre greina blir kalla Grand Rhône, og den vestre Petit Rhône. Administrativt ligg området innan departementet Bouches-du-Rhône; namnet tyder 'munningane til Rhône'. Ei vidare strekning med sumpsletter, Petite Camargue ('vesle Camargue'), ligg i departementet Gard, like vest for Petit Rhône.
Geografi
Rundt ein tredel av Camargue er anten innsjøar eller sumpland. Det sentrale området, rundt breidda av Étang de Vaccarès, har vore verna som eit naturreservat sidan 1927. Området har stor tyding som ein tilfluktstad for ville fuglar, og det blei innlemma i «Parc naturel régional de Camargue»  i 1972.
Flora og fauna
Camargue husar meir enn 400 fugleartar, og saltvasslagunane gjev ein av få tilhaldsstader for rosenflamingoen (Phoenicopterus roseus) i Europa, og den einaste staden der arten parar seg. Dette skjer alltid på same stad, inne i reservatet. Opp mot 50 000 par kan opptre der samtidig. Sumpane er òg ein framifrå heimstad for mange insektarter, og er særleg kjende for myggar. Området er òg kjend for oksene sine, og for hesterasen camargue.
Vegetasjonen i Camargue er spesielt tilpassa dei salte tilhøva i sumpane. Risp (Limonium) og salturt (Salicornia) trivst her, saman med tamarisk og siv.
Nasjonalpark
«Parc naturel régional de Camargue» blei offisielt skipa som nasjonalpark og naturreservat i 1970. Parken dekker 820 km², og er blant dei mest villmarksprega og best verna i heile Europa. Eit museum, like ved hovudvegen, gjev bakgrunnsinformasjon om flora, fauna og historia til området. Parken er òg verna som eit av ramsarområda i Frankrike.
Menneskeleg påverknad
Det har budd menneske i Camargue i tusenvis av år, og området er blitt mykje påverka av dette, med dreneringsarbeid, konstruksjon av dike, rismarker og saltpanner. Ein betydeleg del av det ytre Camargue er blitt drenert for jordbruk.
Camargue har sin eigen hesterase med namn etter området, dei berømte, kvite camaguais, som blir brukt av gardians som oppdrettar det kjende camarguiske storfeet, så vel som sauer. Det ligg få byar av ein viss storleik i Camargue. «Hovudstad» i området er Arles, som ligg heilt nord i deltaet, der Rhône deler seg i dei to hovudgreinene. Dei einaste andre nemneverdige byane er Saintes-Maries-de-la-Mer, rundt 45 km sørvest for Arles, som er åstad for den årlege pilegrimferda til romafolk til ære for Sankt Sarah, og den forskansa mellomalderbyen Aigues-Mortes heilt i den vestlegaste utkanten, i Petite Camargue.
Grensene til Camargue blir stadig endra av Rhône, sidan elva fører med seg enorme mengder slam og silt; så mykje som 20 millionar m³ årleg. Nokre av étangane er faktisk restar av gamle greiner av elva. Den generelle trenden er at kystlinja flyttar seg utover. Av den grunnen ligg til dømes Aigues-Mortes, som blei grunnlagd like ved kysten, no 5 km inne i landet. Farten på endringane er blitt ein god del endra i nyare tid på grunn av kunstige barrierar, som demningar ved Rhône og dike mot havet, men flaum er framleis eit problem i regionen.
Skogsvinerot
Skogsvinerot (Stachys sylvatica) er ei urt i svinerotslekta i lepeblomsterfamilien. Arten er utbreidd i Europa og Asia. Planta vert kring 70 cm høg, og har granne underjordsrenningar. Ho har mjukhåra stengel og blad som minner om nesle. Blomstrane er brunraude, og har sterk stygg lukt. Skogsvinerot blomstrar kring juli månad i urer og lauvskog med moldjord.
Planta er heimleg og veks over det meste av Noreg nord til Troms. Ho er funnen opp til 1100 m i Hallingdal.
Shumanbreen
Shumanbreen er ein isbre som er kring 10 km lang og som flyt gjennom Ruppert Coast nord for Straussbreen. Han vart namngjeven av Advisory Committee on Antarctic Names (US-ACAN) etter Christopher A. Shuman, som var tilsett ved Earth System Science Interdisciplinary Center ved University of Maryland. Han forska på Vest-Antarktis-straumen frå 1990-åra til i dag.
Gukovo
Gukovo (russisk Гу́ково) er ein by i Rostov oblast i Russland med om lag 70 000 innbyggjarar (2008). Han ligg like ved grensa til Ukraina, rundt 100 km nord for Rostov-na-Donu.
Gukovo vart grunnlagd på Provalskojsteppa i 1878 ved ein jernbanestasjon og byen voks fram rundt ein kolindustri.
Greenockitt
Greenockitt er eit gult mineral, ei heksagonal form av kadmiumsulfid, CdS. Det vert danna i små mengder ved forvitring av sfaleritt (sinkblende) i nokre av kontaktførekomstane i Oslofeltet (Konnerud ved Drammen).
Det vart først skildra i 1840 i Bishopton i Skottland, under sprenginga av ein tunnel for Glasgow, Paisley and Greenock Railway. Mineralet vart kalla opp etter landeigaren Lord Greenock (1783–1859).
Isfjell B-17B
Isfjell B-17B er eit isfjell som var dobbelt så stort som Manhattan, flytande i Sørishavet kring 1700 km utanfor kysten av Vest-Australia. Isfjell B-17B målte kring 140 km2 og kalvar utanfor Rossisen i 1999.
Australian Bureau of Meteorology sende ut ei åtvaring i midten av desember 2009 til all skipstrafikk i området.
Fylkesveg 282 (fleirtyding)
Fylkesveg 282 finst i fleire fylke i Noreg:
Visp
Visp er ein kjøkenreiskap til å røre rundt eller blande saman ingrediensar til matlaging. Den kan vere laga av trepinnar som er bundne saman, av ståltråd eller av plast, med eller utan eit separat handtak av tre. Ordet visp er substantiv til det transitive verbet vispe ['ʋispə] = å røre raskt og kraftig rundt.
Mange sausar lagar ein ved å røre saman smelt smør og mjøl og deretter vispe inn mjølk eller ei anna væske til høveleg konsistens under oppvarming. For pannekaker, vaflar og fleire andre retter tek arbeidet til med å vispe saman mjøl, mjølk, smør og egg, krydder og eventuelt fløyte til blandinga får ein høveleg tjuktflytande konsistens. For andre typar bakverk kan det deretter vere naudsynt å elte inn mjøl, sukker eller andre ingrediensar til ein deig.
Verdscupen i alpine greiner 1993/Menn
Verdscupen i alpine greiner for menn i 1993-sesongen tok til 28. november 1992 i Sestriere i Italia og vart avslutta 28. mars 1993 i Åre i Sverige. Turneringa omfatta 31 renn og 34 tevlingar. Tevlingane fordelte seg på 8 slalåmrenn, 6 storslalåmrenn, 7 super-g-renn, 10 utforrenn og tre kombinasjonstevlingar, dei siste baserte på allereie avvikla enkeltrenn i slalåm og utfor.
Marc Girardelli frå Luxembourg vann den største FIS-premien for femte og siste gong. Han sigra takk vere kombinasjonsøvinga med ein liten margin til norske Kjetil Andre Aamodt. Franz Heinzer frå Sveits kneip tredjeplassen, langt etter dei to i toppen.
Simmonsbreen
Simmonsbreen er ein isbre som flyt nordover mellom Mount Isherwood og Mount Strange aust i Kohler Range i Marie Byrd Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1959-66. Han vart namngjeven av Advisory Committee on Antarctic Names (US-ACAN) etter Harry S. Simmons, assistant for US Antarctic Research Program (USARP) sin representant i Christchurch på New Zealand, i fire sesongar frå 1969-70 til 1972-73. Han var i Antarktis i 1971 og 1973.
Renato Augusto
Renato Soares de Oliveira Augusto, eller berre Renato Augusto  er ein brasiliansk fotballspelar som i 2018 spela for Beijing Guoan i den kinesiske fotballigaen, og for landslaget til Brasil. I 2015 vart han seriemeister i Brasil med Corinthians og vart den sesongen kåra til beste spelar i den brasilianske serien.
Den australske plata
Den australske plata er ei jordskorpeplate på den sørlege og austlege halvkula.
Plata var opphavleg ein del av det historiske kontinentet Gondwana, og var knytt saman med Den indiske plata og Den antarktiske kontinentalplata for inntil omlag 100 millionar år sidan, då Indiaplata lausna og byrja å røra seg mot nord. Australiaplata og Antarktisplata byrja å rifte for 85 millionar år sidan, og skilde heilt lag for omlag 45 millionar år sidan. Australiaplata smelta seinare saman med Indiaplata under Indiahavet, og danna Den indoaustralske kontinentalplata. Nylege studium tyder likevel på at desse to platene igjen kan ha blitt delt frå kvarandre for minst 3 millionar år sidan.
Den australske plata inkluderer kontinentet Australia med Tasmania, og i tillegg delar av Ny-Guinea, New Zealand og havbotn i Indiahavet.
Geografi
Den nordaustlege sida er ei kompleks, men stort sett konvergerande grense med Stillehavsplata. Stillehavsplata subdukterer under Australiaplata, noko som dannar Tongagropa og Kermadecdjupna og dei parallelle øybogane Tonga- og Kermadecøyane. Subduksjonen har òg løfta dei austlege delane av Nordøya på New Zealand, som høyrer til Australiaplata.
Det stort sett undersjøiske kontinentet Zealandia, som strekkjer seg frå Ny-Caledonia i nord til New Zealand sine subantarktiske øyar i sør, blir no rive sund langs ei transformforkasting som ein kan sjå langs Sørøya i New Zealand.
Sør for New Zealand skjer ein overgang frå transformforkastning til konvergerande grense, kalla Macquarierifta, der Australiaplata byrjar å subduktere under Stillehavsplata langs Puysegur-gropa. I framhaldet sørvestover frå denne gropa ligg Macquarieryggen.
Den sørlege sidan av Australiaplata er ei divergerande grense med Den antarktiske kontinentalplata, kalla Den søraustlege indiske ryggen.
Malkishua
Malkishua (hebraisk מלכישוע) er eit rehabiliteringssenter for narkotika i form av ein landsby nordaust i Israel. Han ligg på fjellet Malkishua i Gilboa i Emeq ha-Ma'ajanot regionale kommune. Han er kalla opp etter Malkishua, songen til kong Saul, som fall her på Gilboafjellet. (1 Samuel 31:2)
Senteret vart grunnlagd av Dei nasjonale styresmaktene for krigen mot narkotika og den den regionale kommunen i 1990. I 1995 vart eit anlegg for behandling av ungdomar bygd ut, og i 2002 vart Kedem grunnlagd som eit senter for religiøs ungdom. Senteret vert i dag driven av «Amutat Neve Malkishua» underlagt Velferdsdepartmentet.
Før senteret vart grunnlagd hadde det lege ein kibbutz, Meirav, på fjellet. Denne vart derimot flytta til den noverande plasseringa på fjellet Avinadav i 1987.
Fylkesveg 282 i Finnmark
Fylkesveg 282 i Finnmark går mellom Leirpollskogen (Austertana) og Geresgohppi i Tana kommune. Vegen er 3,6 km lang.
Neta'im
Neta'im (hebraisk skrift נְטָעִים, tyder 'plantasjar') er ein moshav sentralt i Israel. Han ligg på kystsletta kring 4 km sør for Rishon LeZion og dekkjer 1 100 dekar i Gan Raveh regionale kommune. I 2006 hadde han eit folketal på 502.
Busetnaden vart grunnlagd i 1932 av innbyggjarar frå andre moshavar. Landsbyen vart først kalla Kfar HaVatikim (tyder Veteranlandsbyen), og seinare Neta'im, eit namn teke frå Første Krønikebok 4:23; "Dei var pottemakarar, desse folka, og budde i Neta'im og Gedera. Der heldt dei til hos kongen og var i teneste hos han."
Gerry Goffin
Gerald Goffin var ein USA-amerikansk tekstforfattar. I lag med kona si Carole King skreiv han mange internasjonale pophittar tidleg og midt på 1960-talet, som «Will You Love Me Tomorrow», «Take Good Care of My Baby», «The Loco-Motion» og «Go Away Little Girl». Det vart seinare sagt at Goffin hadde ei gåve med å «finne ord som uttrykte det så mange unge folk kjende, men ikkje klarte å setje ord på.»
Kenny Edwards
Kenneth Michael «Kenny» Edwards  var ein USA-amerikansk songar, låtskrivar, bassist, gitarist, mandolinist og studiomusikar. Han var med å skipe Stone Poneys og Bryndle og samarbeidde i mange år med Linda Ronstadt og Karla Bonoff.
Rydsnäs
Rydsnäs er ein svensk tettstad i Ydre kommun i Östergötlands län i Östergötland. I år 2005 hadde tettstaden 304 innbyggjarar.
Zufrittspitze
Zufrittspitze (italiensk Gioveretto) er ein 3 439 meter over havet høg fjelltopp i Ortleralpane i provinsen Bolzano i Italia.
Frå toppen går det i alle fire himmelretningane markante, delvis gåande eggar. Mot vest ser fjellet ut som ein symmetrisk steinpyramide, som då det er rimeleg greitt å nå frå fjellhytta Grünseehütte, ofte får besøk om sommaren.
Dayton
Dayton er en ein by i Montgomery County i delstaten Ohio i USA. Byen, som vart grunnlagd i 1795, hyser om lag 140 000 ibuarar. I storbyområdet Greater Dayton lever i kring 800 000 menneske.
Zufrittspitze
Zufrittspitze vart nådd fyrste gongen 9. august 1868. Kartografen og alpeforskaren Julius Payer, fjellføraren Johann Pinggera frå Sulden og to «namnlause» berarar tok seg til topps via Zufrittjoch og søregga.
Dayton
Våpenindustrien, luftfartsindustrin og sjukehus-næringa er alle sentrale inntektskjelder for Dayton.
Wädenswil
Wädenswil, lokalt ofte kalla Wädi eller Wädischwil, er ein kommune i distriktet Horgen i kantonen Zürich i Sveits. Kommunen har innbyggjarar  og eit areal på. Kommunesenteret ligg 407 meter over havet.
Kommunen ligg ved sørvestbreidda av Zürichsjøen.
Blackwall Mountains
Blackwall Mountains er ei fjellkjede i Antarktis med ei høgd på 1370 moh som strekkjer seg 9 km frå vest-nordvest til aust-søraust som ligg like sør for Nenyfjorden på vestkysten av Graham Land. Dei grensar i aust til Remusbreen, i sør til Romulusbreen og er skild frå Red Rock Ridge i vest av Safety Col. Det vart først grovt kartlagd i 1936 av British Graham Land Expedition under Rymill, og dei vart kartlagd på ny i 1948–49 av Falkland Islands Dependencies Survey, og ho fekk dette namnet av dei på grunn av dei svarte klippene i fjellet som vender mot Rymill Bay og som er snøfrie året rundt.
Puffa korn
Puffa korn er ein måte å laga til ulike korntypar på der ein tilfører varme og trykk til heilkorn, korndelar eller deigstykke. Dette gjev eit lett og luftig produkt. Teknikken kan førast tilbake fleire hundreår med produkt som popcorn og puffa ris. Moderne puffa korn blir ofte laga ved bruk av høg temperatur, trykk eller ekstrudering.
Ein et puffa korn på mange måtar, men det kan vera så enkelt som puffa korn åleine og med sukker eller salt etter smak. Puffa korn er populære som frukostblandingar, i form av bakverk som riskaker eller som ingrediens i ulike blandingar, som bhelpuri.
Historie
Det eldste puffa kornet ein har funne er opptil 4000 år gammal poppa mais eller tidleg popcorn. Det blei funne i vest-sentrale New Mexico i 1948 og 1950.
Ein har også puffa ris frå gammalt av, ved hjelp av ein teknikk kalla steiking i varmt salt der ein bruker forvella ris (t.d. dampa og deretter tørka) som blir puffa med førehandsvarma salt.
Ein moderne prosess for å laga puffa korn blei funnen opp av Alexander P. Anderson i 1901 i Red Wing i Minnesota. Han gjorde eit eksperiment for å undersøka effekten av varme og trykk på maisstivegranulat som han la i seks glasrøyr, forsegla og sette i ein omn til dei endra farge. Då Anderson tok dei ut og slo dei opne kom det ein liten eksplosjon der maisstiva blei ein oppuffa kvit masse. Dr. Anderson utvikla også metodar for å puffa kveite og ris, sistnemnde brukte han faktisk ein kanon til å oppnå nok trykk og varme. Han tok patent på prosessen og selde han til Quaker Oats. Puffa korn blei først introdusert på verdsutstillinga i St. Louis i 1904. Det puffa kornet blei skote ut frå åtte kanonar og presentert på ein plakat som The Eighth Wonder of the World. Quaker Oats byrja å selja kornproduktet Puffed Rice i 1905.
Tamarisk
Tamarisk (Tamarix) er ei planteslekt i tamariskfamilien som omfattar tre og buskar med små, skjelaktige blad. Dei kan minna om bartre. Slekta omfattar 54 artar i Europa, Asia og Nord-Afrika.
Puffa korn
Produksjon
Puffa ris kan lagast ved hjelp av den enkle, men effektive metoden med steiking i varmt salt. Salt blir varma opp i ei panne til det er varmt nok til at det kan puffa ris i løpet av nokre sekund. Forvella eller tørka forvella ris blir tilsett det oppvarma innhaldet i panna og rørt om. Puffinga byrja nesten med ein gong og blir ferdig på mindre enn eit minutt, og risen blir aust ut med ein silreiskap.
Tamarisk
Salttamarisk (T. gallica) høyrer heime på havstrand og tørre saltstepper i middelhavslanda, og blir mykje brukt som leplante. Manna-tamarisk (T. mannifera) frå Arabia og Iran utsondrar etter stikk av en skjoldlus ei sukkerhaldig væske som stivnar til ein slags «manna».
Puffa korn
Produksjon
Ein kan også puffa heilkorn ved å ha det under høgt trykk med damp i ein behaldar. Når seglet til kornet plutseleg brest, bles dampen endospermen i kjernen opp, og aukar volumet til mange gangar den opphavlege storleiken.
Puffa ris og andre kornslag blir selde ein del som snøggmat på gatene i Kina, Korea (kalla ppeong twigi, 뻥튀기), og Japan (kalla pon gashi, ポン菓子). Seljarar kan utføra puffinga sjølv med ei kombinert vogn og puffar med eit roterande trykkammer i stål varm over open eld.
Puffa kornrettar
Snacks, matvarer og matrettar laga av puffa korn kan vera:
Ladakh
Ladakh har ein flatevidd på 86 904 km² stort og hadde 270 126 innbyggjarar ved folketeljinga i 2001. Innbyggjarane i Ladakh er hovudsakleg av tibetansk og indoeuropeisk opphav. Det største språket er ladakhi, ein variant av tibetansk, og den største religionen er tibetansk buddhisme. Det finst elles store grupper sjiamuslimar og mindre grupper sunnimuslimar og kristne.
Namnet «Ladakh» (uttalt [lad̪ɑks] på ladakhi, skrive ལ་དྭགས་ med tibetansk skrift og [ləd̪ˈd̪aːx] på hindustani, skrive लद्दाख़ på hindi og لدّاخ på urdu) tyder 'land med høge pass'.
Historisk har Ladakh omfatta dalane i Baltistan, delar av Indusdalen, Zangskar, Lahaul og Spiti i sør, Aksai Chin og Ngari i aust og Nubradalane i nord.
Sidan Ladakh blei opna for utlendingar i 19674 har det blitt eit viktig turistmål. Området er kjent for sitt naturskjøne fjellandskap og den lokale buddhistiske kulturen. Mange kloster og tempel er gode døme på tibetansk arkitektur og inneheld ulike kunstverk.
Dongxiang
Dongxiangane held i dag til i vest og sørvest for det mongolske busetnadsområdet. Forfedrane deiar kom under mongolsk påverknad på 1200-talet og danna tidvis vestgrensa til det mongolske riket. Dongxiang-talemålet høyrer til den mongolske språkgruppa, grunna kinesisk språkdominans er talemålet rekna som truga. Dongxiangane lever stort sett av jordbruk og dyrehald.
Grimstadgranitt
Grimstadgranitt er ein grovkorna, raud bergart. Bergarten er ein biotittgranitt som skjer gjennom eldre bergartar ved Grimstad i Aust-Agder. Grimstadgranitten størkna frå mamga på djupet for kring 910–950 millionar år sidan.
Eit steinbrot i Fjæreheia vart opna i 1966 og steinen vart eksportert under namnet New Red Star. Drifta vart lagt ned etter 10 år, og brotet har i seinare tid vorte nytta som amfiteater.
Grenmaritt
Det vart første gongen skildra frå ein nefelinsyenitt-pegmatitt ved Vesle Arøya i Langesundsfjorden i Larvik i Vestfold. Mineralet tilhøyrer rosenbuschitt-gruppa. Grenmaritt er seinare funne i Sagåsen ved Porgrunn.
Visp (fleirtyding)
Visp kan vera:
Brill Building
Brill Building er eit kontorbygg i 1619 Broadway i New York City som stod ferdig i 1931. Det ligg like nord for Times Square og litt forbi den historiske musikalske bydelen Tin Pan Alley. Bygningen er kjend for å huse kontor for musikkindustrien og studio, der somme av dei mest populære amerikanske songane vart skrivne. Bygningen var eit senter for den amerikanske musikkindustrien som dominerte poplistene tidleg i 1960-åra.
Storbandtida
Sjølv før andre verdskrigen var bygningen eit senter for popindustrien, særleg for foreleggjarar og låtskrivarar. Mange musikkforeleggarar hadde kontor i Brill Buliding. Så snart ein song var publisert, sende forleggjarane song-pluggerar til populære band og radiostasjonar. Desse song-pluggarane song og/eller spelte songen for bandleiarar for å oppfordre dei til å spele musikken deira.
Brill Building-songane var konstant på toppen av Billboard si Hit Parade-lista og spelt av dei leiande banda på den tida:
Av foreleggjarar finn ein:
Låtskrivarar
Mange av dei beste verka innan forskjellige kategoriar vart skrivne av laust samansette grupper av låtskrivarar og produsentar, hovudsakleg duoar, som hadde enorm suksess og som samarbeidde på nokre av dei største hittane i denne perioden. Mange i desse gruppene var nære vener og/eller gifte par (som med Goffin-King og Greenwich-Barry). Dei arbeidde ofte i lag med andre låtskrivarar i forskjellige kombinasjonar. Somme (Carole King, Paul Simon, Burt Bacharach, Neil Sedaka, Neil Diamond, Boyce and Hart) spelte inn og hadde hittar med sin eigen musikk.
Andre musikarar som hadde hovudkvarter i Brill-bygningen var:
Musikarar
Under er ei delvis liste over stuiomusikarar som medverka til Brill Building-stilen:
Day After Day av Badfinger
«Day After Day» er ein song av det britiske rockebandet Badfinger frå albumet Straight Up i 1971. Han vart skriven av Pete Ham og produsert av George Harrison, som òg spelar slidegitar på innspelinga. Songen vart gjeven ut på singel og vart ein av dei største hittane til Badfinger. Singelen nådde fjerdeplassen på singellista i USA og selde til gullplate.
Utgjeving
Songen kom ut på singel i USA i november 1971 (januar 1972 andre stader) og vart den største hitten til Badfinger der. Singelen nådde fjerdeplassen på Billboard Pop Singles-lista. Han nådde òg tiandeplassen på UK Singles Chart i januar 1972. Han er ein av dei mest kjende songane til bandet, og er særleg kjend for slidegitarsoloane. Singelen selde til gullplate i mars 1972 og vart den første og einaste gullplata deira. «Day After Day» nådde tiandeplassen på Easy Listening-lista.
Medverkande
Badfinger
Royal Leamington Spa
Royal Leamington Spa (òg kalla Leamington Spa eller berre Leamington) er ein badeby midt i Warwickshire i England. Byen har kring 65 000 innbyggjarar. Byen er kalla opp etter elva Leam som renn gjennom byen. Leamington ligg like ved treet Midland Oak som markerer midten av England.
Leamington er den største byen i den sørlege delen av Warwickshire (kommunen er nesten delt på midten av Coventry som i dag høyrer inn under West Midlands). Byen er delt opp i nord og sør av elva Leam, som stundom kan gå over breiddene sine. Byen vart mellom anna råka av ein kraftig flaum påsken 1998. Byen veks raskt, særleg sørover. Der er berre noko industri i byen (og stort sett ingen tungindustri) og dette ligg i den sørlege enden av byen, langs vegen ned til M40. Mange av innbyggjarane i byen er pendlarar til Coventry og Birmingham.
Mange studentar og tilsette ved University of Warwick er busette i Leamington, noko som gjer at byen har eit godt natteliv, med mange barar og restaurantar.
Det finst ein stor del georgiansk og tidleg victoriansk arkitektur i byen, mellom anna mange georgianske villaer, som har gjeve Leamington eit noko storslått preg. Byen har i dag stort sett vokse saman med byen Warwick.
Trinidad og Tobago under vinter-OL 2022
Trinidad og Tobago deltok under Vinter-OL 2022 i Beijing i Kina i perioden 4. til 20. februar 2022.
30px|Bobsleigh Bobsleigh
* Førar
Thomas Jørstad
Thomas Hansson Jørstad var ein gardbrukar og stortingsmann frå Fåberg i Oppland. Arne Kristoffersson Jørstad var farfar hans.
Jørstad var son av ein gardbrukar. Sjølv gjekk han på Lillehammer lærde skule før han i 1870 tok over farsgarden i Fåberg. I 1889 måtte han gå frå garden, som vart kjøpt av eit syskjenbarn. Eit par år seinare tok han over garden Døsen i bygda Vingrom i Fåberg og busette seg der. Han var frå 1891 kontrollør ved brennevin- og malttilverkinga, frå 1913 til 1921 med tittelen brennerikontrollør. I 1914 selde Jørstad garden sin og busette seg i Lillehammer by.
Han døydde i Lillehammer i 1931.
Harry Maslin
Harry Maslin er ein amerikansk lydteknikar og plateprodusent. Han var mellom anna produsent for David Bowie på midten av 70-talet på albuma Young Americans og Station to Station, men har òg produsert så kalla tyggegummipop for Bay City Rollers og Air Supply.
Maslin var fødd i Philadelphia og brukte tida på slutten av 60-talet i Electric Factory i Philadelphia, der han etter kvart vart dagleg leiar, før han starta som produsent på Regent Sound i New York City. Etter to år flytta han til Hit Factory og var lydteknikar for artistar som Dionne Warwick, James Taylor og Carly Simon. Det var her han fekk høvet til å jobbe med Bowie. Sjølv om mange av songane for Young Americans alt var ferdige, fekk Maslin høve til å produsere «Fame» med John Lennon på gjestevokal, og songen «Across the Universe». Bowie var nøgd med resultatet og bad Maslin med seg på det neste albumet, Station to Station. Dei slo seg ned i eit studio i Los Angeles. Innspelingane var prega av det store kokainmisbruket til Bowie, men albumet vart likevel ein stor hit både kommersielt og hos kritikarane då det kom ut. Maslin vart etter dette høgt akta i industrien.
The Animals av The Animals
Den britiske utgåva av albumet kom ut ein månad etter den amerikanske.
The Sun, Moon & Herbs
The Sun Moon & Herbs er eit musikkalbum frå 1971 av New Orleans-R&B-artist Dr. John, kjend for bidrag frå Eric Clapton, Mick Jagger og andre kjende artistar. Det var opphavleg meint å bli eit trippelalbum, men vart kutta ned til ei enkel plate. Albumet er av Allmusic skildra som «mørkt og sumpaktig», og «best når ein lyttar til det på ein varm, lummer kveld med lyden av tore i bakgrunnen som jungeltrommer».
Isfjell B-15
Isfjell B-15 er det største registrerte isfjellet i verda. Det var kring 295 km langt og 37 km breitt med eit areal på 11 000 km² —større enn øya Jamaica. Massen vart estimert til å vere kring tre milliardar tonn. I 2009 hadde B-15 framleis ikkje smelta.
Bakgrunn
Isfjellet kalva frå Rossisen nær Roosevelt Island i mars 2000. B-15 braut sundt i fleire stykke i 2000, 2002 og 2003. Den største, B-15A, dekte 6 400 km². I november 2003 etter at B-15J braut av, dreiv B-15A bort frå frå Ross Island og ut i ope farvatn i Rosshavet.
Effekt på økologien i Antarktis
Den 10. april 2005 trefte B-15A Drygalski istunge, eit framhald av den rasktflytande Davidbreen som flyt gjennom fjella i Victoria Land. Eit 8 km² stort stykke av istunga braut sundt og gjorde at kartet over Antarktis måtte teiknast på nytt.
B-15A hindra havstraumar og vindar sommaren 2004-2005 frå å bryta opp havisen i McMurdo Sound og vart ei hindring for dei årlege forsyningsskipa til tre forskingsstasjonar i området. Isflaka var venta å føre til eit katastrofalt fall i adeliepingvinbestanden, sidan det vart mykje lenger veg for pingvinane å reise attende frå sjøen til kyllingane sine. Weddellselar og joar ved McMurdo Sound vart òg råka av desse isproblema.
Île de l'Est
Skildring
Øya er den austlegaste av øygruppa, som ligg kring 20 km aust for Île de la Possession. Landskapet består hovudsakleg av bert fjell og er den mest fjelldominerte øya i øygruppa med det høgste punktet på 1090 meter over havet. I tillegg har ho høge klipper langs kysten. Fleire bredalar med bratte dalsider kryssar øya. Det einaste innførte dyret på øya er kanin. Det er ikkje menneskeskapt infrastruktur på øya, men ho vert stundom vitja av forskarar.